
Navodila za pripravo portfolia za študente smeri Moda in tekstilije, september 2024

Navodila za pripravo portfolia
- smer Moda in tekstilije (MT) -
Portfolio naj se odda v PDF obliki in naj vsebuje zahtevane elemente, kot je opisano v nadaljevanju. PDF naj ne presega 50 MB in naj vsebuje primerno ločljivost slik in grafičnih elementov. Portfolio naj bo pripravljen v angleškem jeziku.
Struktura portfolia:
· Naslovnica: vključuje ime študenta, smer študija, letnico oddaje in kontaktne podatke.
· Kazalo: jasno navaja strani in poglavja.
· Predstavitev oblikovalskih del: v portfoliu naj bo predstavljenih vsaj 5 različnih oblikovalskih del. Dela morajo biti raznolika in reprezentativna za študenta.
· Predstavitev posebnih dosežkov: študent predstavi nagrade, priznanja, sodelovanja na natečajih, mednarodnih delavnicah, razstavah in modnih revijah.
· Predstavitev realiziranih projektov za naročnika: študent predstavi projekte realizirane za naročnika.
Vsak projekt oziroma predstavljeno avtorsko delo mora vsebovati naslednje informacije:
· Naslov projekta oz. oblikovalske naloge.
· Avtor oz. avtorji: navedite vse avtorje projekta, če gre za timsko delo, navedite imena vseh sodelujočih.
· Mentor(ji): navedite nazive in imena mentorjev, če je bilo delo mentorirano.
· Fakulteta: navedite fakulteto, če je projekt nastal v okviru študijskega procesa. Navedete lahko tudi predmet pri katerem ste opravili ta projekt.
· Leto: leto nastanka projekta.
· Naročnik: navedite naročnika, če obstaja.
· Opis projekta: vsako delo mora biti predstavljeno s kratkim opisom, ki vključuje oblikovalska izhodišča, opis koncepta in ciljev. V opisu lahko pojasnite postopek dela ter uporabljene tehnike in materiale.
· Vizualna predstavitev: vključuje slike, skice, renderje ali druge vizualne elemente.
· Povezave: če je bilo delo omenjeno v kakšni objavi, lahko vključite tudi povezavo do informacije.

[bookmark: _Hlk177650603]Kriteriji ocenjevanja portfolia v primeru izbora za izmenjavo Erasmus + ali druge mednarodne izmenjave:
· Oblikovalska dela (50 % točk): Študent predstavi vsaj 5 različnih oblikovalskih del, ki vsebujejo zgoraj opisane informacije.
· Posebni dosežki (20 % točk): Študent predstavi posebne dosežke, kot so: nagrade, priznanja, sodelovanja na natečajih, mednarodnih delavnicah, razstavah in modnih revijah. Vsak dosežek mora biti podprt z ustreznimi dokazili, kot so slike, certifikati, ali reference.
· Realizirani projekti (20 % točk): Študent predstavi realizirane projekte za naročnika, ki poleg zgoraj opisanih informacij vsebuje še navedbo naročnika in dokazila o sodelovanju (npr. potrditveno pismo, sporazum ipd.). 
· Vizualna podoba portfolia (10 % točk): Ocenjuje se vizualni izgled portfolia, ki je pripravljen v skladu z navodili. 

